**Мемлекеттік сатып алуды жүзеге асыру рәсімдерінің**

**НОВЕЛЛАЛАРЫ**

Жұмыс тәжірибесі бойынша мәліметтер мен құжаттарды манипуляциялау фактілерін, сондай-ақ жалған ақпаратты беруін болдырмау мақсатында, Қазақстан Республикасы Қаржы министрінің м.а. 2025 жылғы 6 тамыздағы   
№ 425 «Қазақстан Республикасы Қаржы министрінің кейбір бұйрықтарына өзгерістер мен толықтырулар енгізу туралы» бұйрығымен *(ҚР ӘМ-де 2025 жылғы 6 тамыз № 36329 болып тіркелді)* Мемлекеттік сатып алуды жүзеге асыру қағидаларына *(ҚР ҚМ 09.10.2024ж. № 687 бұйрығымен бекітілген)* және Мемлекеттік сатып алу саласында тізілімдерді қалыптастырудың және жүргізудің қағидаларына *(ҚР ҚМ 26.09.2024ж. № 646 бұйрығымен бекітілген)* түзетулер енгізілді.

Аталған бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі *(zan.gov.kz).*

Бұйрықтың мәтіні және Салыстырмалы кестесі сатып алу веб-порталының басты бетінде орналасқан.

Негізгі новеллалары жұмыс тәжірибесінің тізілімін жүргізу тәртібін жетілдіру мақсатында сондай-ақ жалған жұмыс тәжірибесін ұсыну фактілерін жою бөлігіндегі бағытталған түзетулер, атап айтқанда:

- тапсырыс берушілер мемлекеттік емес заңды тұлғалар *(бюджеттен тыс қаражат)* болып табылатын объектілер бойынша, тек техникалық жағынан күрделі объектілер бойынша жұмыс тәжірибесін растау *(себебі мұндай мәліметтер «Мемсараптама» РМК жүйесінде бар);*

- конкурстық баға ұсынысына әсер ететін өлшем ретінде конкурста ескерілетін объектілердің *(жұмыс тәжірибесінің)* саны бойынша лимит белгілеу *(жылына үш объектіден артық емес);*

- тапсырыс берушілер мемлекеттік мекемелер, квазимемлекеттік сектор субъектілері және қаржыландыру көзі мемлекеттік инвестициялар болып табылатын объектілер бойынша жұмыс тәжірибесін растау *(сараптама қорытындысында көрсетіледі);*

- тапсырыс берушілер квазимемлекеттік сектор субъектілері болып табылатын объектілер бойынша жұмыс тәжірибесіне қосымша *(хабарлама талоны, сараптама қорытындысы)* талаптар белгілеу болып табылады.

Бұдан басқа, Бұйрықпен әлеуетті өнім берушінің аудиттелген жылдық қаржылық есептілікті қаржылық есептілік депозитарийінде орналастыру түріндегі конкурстық баға ұсынысына әсер ететін критерийді есептеудің   
егжей-тегжейлі тәртібі көзделген.